VIIENDA KOOSSEISU

OTSUS

Haapsalu,								30. mai 2008 nr 
									Eelnõu

Arendusprojekti „Haapsalu kultuurikeskuse 
rekonstrueerimine“ omafinantseerimise tagamine, 
rekonstrueerimistööde hanke korraldamine

Võttes aluseks Haapsalu linna arengukava 2007 – 2011, Haapsalu Linnavalitsuse poolt esitatud eeltaotluse investeeringutoetuse saamiseks meetmest „Kohalike avalike teenuste arendamine“ ja Kultuuriministeeriumi 14.01.2008 kirja nr 10.3-12/3681 „Haapsalu Kultuurikeskuse renoveerimise finantseerimine“ ning juhindudes kohaliku omavalitsuse korralduse seaduse § 6 lg 1, § 22 lg 1 p 8, Haapsalu põhimääruse § 12 lg 1 p 8 ning haldusmenetluse seadusest, Haapsalu Linnavolikogu otsustab:

1.	Lubada Haapsalu Linnavalitsusel garanteerida meetme „Kohalike avalike teenuste arendamine” investeeringutoetuste vahenditest 2008 - 2011 teostatava Haapsalu kultuurikeskuse rekonstrueerimistööde omaosalus maksimaalselt summas 32 300 000 krooni.

2.	Lubada Haapsalu Linnavalitsusel Haapsalu kultuurikeskuse rekonstrueerimistööde teostamiseks korraldada riigihangehange vastavalt rekonstrueerimise projektile parima ehitustööde pakkuja välja selgitamiseks.

3.	Linnavalitsusel sõlmida leping parima pakkujaga.

4.	Linnavalitsusel esitada Haapsalu linna 2008. aasta eelarve muutmise eelnõu peale investeerimisotsuse saamist ja ehitustööde lepingu sõlmimist.

5.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Andreas Rahuvarm
Volikogu esimees

SELETUSKIRI
Eelnõule „Arendusprojekti „Haapsalu kultuurikeskuse rekonstrueerimine“
omafinantseerimise tagamine, rekonstrueerimistööde hanke korraldamine“

Haapsalu Linnavalitsuse poolt on tellitud Haapsalu kultuurikeskuse rekonstrueerimise ehitusprojekt. Vastavalt ehitusprojektile koostati ehitustööde kontrolleelarve, mille mahuks on 67 232 236 krooni. Ehitustööd on plaanis läbi viia perioodil 2008. a III kvartal kuni 2010. a IV kvartal.

Rekonstrueerimistööde finantseerimiseks koostas linnavalitsus eeltaotluse investeeringutoetuse saamiseks meetmest „Kohalike avalike teenuste arendamine“. Toetuse suuruseks on planeeritud 35 000 000 krooni.

Täiendavalt taotles linnavalitsus kultuurikeskuse remondiks toetust Kultuuriministeeriumilt. Vastuseks saime 14.01.2008 kirja, kus ministeerium lubab projekti täies mahus realiseerimisel investeeringu toetust 2008. aastal 1 800 000 krooni ja aastatel 2009 - 2015 veel summas 14 000 000 krooni.

Projekti edukaks realiseerumiseks tuleb linna vahenditest investeerida seega ca 16 500 000 krooni. Täiendavalt tekib vajadus uue mööbli soetamiseks. Garantii omaosaluse tagamiseks on vajalik esitada lõpliku investeerimistoetuse taotluse juurde. Käesoleva otsusega taotleme ka luba riigihanke välja kuulutamiseks ja hanke võitjaga lepingu sõlmimiseks.

Eelarve muutmise ettepaneku, milles nähakse ette linna poolsed vahendid kultuurikeskuse ehituseks esitame peale hanke tulemuste selgumist ja lõpliku investeerimistoetuse otsuse saamist.

Linnavalitsus teeb ettepaneku eelnõu otsusena vastu võtta.

Martin Schwindt
Aselinnapea